***Microcylloepus*** er en slekt av biller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende
--------

Ganske små (ca. 1,5-2 mm), avlange, matte, oftest svarte elvebiller. Familien kan særlig kjennes på lange fotledd med store klør, som brukes til å klamre seg fast til bunnen. **Hodet** er lite, antennene er middels lange, 10-leddete, det ytterste leddet danner en liten klubbe. **Brystskjoldet** (pronotum) er klokkeformet. **Dekkvingene** er av ovale med kraftige punktrekker. **Beina** er lange, særlig fotleddene, og ganske kraftige. Det ytterste fotleddet bærer uvanlig store klør. **Larvene** er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis
-------

Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Både larvene og de voksne lever av å skrape alger og detritus fra steiner og grus. Noen få arter lever på vannplanter i stillestående vann.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet. De kan leve flere år.

Utbredelse
----------

De fleste av artene lever i den neotropiske økosonen, men slekten forekommer nord til Ontario.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien **elvebiller**, Elmidae Curtis, 1830
				+ Underfamilien elvebiller (Elminae) Curtis, 1830
					- Slekten ***Microcylloepus*** Hinton, 1935
						* *Microcylloepus acuminatus* Bug, 1973
						* *Microcylloepus angustus* Hinton, 1940
						* *Microcylloepus browni* (Hatch, 1938)
						* *Microcylloepus carinatus* Hinton, 1940
						* *Microcylloepus chilensis* Janssens, 1957
						* *Microcylloepus distortus* (Sharp, 1882)
						* *Microcylloepus dolon* Hinton, 1945
						* *Microcylloepus femoralis* Hinton, 1940
						* *Microcylloepus formicoideus* Shepard, 1990
						* *Microcylloepus grandis* Hinton, 1940
						* *Microcylloepus granosus* Hinton, 1940
						* *Microcylloepus immsi* (Hinton, 1937)
						* *Microcylloepus inaequalis* (Sharp, 1882)
						* *Microcylloepus latus* Bug, 1973
						* *Microcylloepus loebli* Polizei, 2018
						* *Microcylloepus longipes* (Grouvelle, 1889)
						* *Microcylloepus moapus* La Rivers, 1949
						* *Microcylloepus nomia* Hinton, 1945
						* *Microcylloepus obesus* Hinton, 1940
						* *Microcylloepus ochus* Hinton, 1940
						* *Microcylloepus plaumanni* Hinton, 1940
						* *Microcylloepus pumilus* Bug, 1973
						* *Microcylloepus pusillus* (Leconte, 1852)
						* *Microcylloepus pustulatus* Hinton, 1940
						* *Microcylloepus similis* (Horn, 1870)
						* *Microcylloepus sparsus* Hinton, 1940
						* *Microcylloepus spinipes* Hinton, 1940
						* *Microcylloepus steffani* Bug, 1973
						* *Microcylloepus thermarum* (Darlington, 1928)
						* *Microcylloepus troilus* Hinton, 1940

Referanser
----------

1. ↑  «Artsdatabankens artsopplysninger». Artsdatabanken. 17. oktober 2020. Besøkt 17. oktober 2020.
2. ↑  «Artsdatabankens navneopplysninger med artstre». Artsdatabanken. 17. oktober 2020. Besøkt 17. oktober 2020.

Litteratur
----------

Eksterne lenker
---------------

* bugguide.net - bildedatabase over nordamerikanske insekter

* *Artikkelen er ikke koblet til Wikidata*